**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE ( Proiect )**

**Nr. din 09.05.2024**

Ca urmare a solicitării de emitere a acordului de mediu adresate **MUNICIPIUL ZALĂU,** cu sediul în mun. Zalău, p-ța. Iuliu Maniu, nr. 3, jud. Sălaj, înregistrată la A.P.M. Sălaj cu nr. 8014/09.10.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.02.2024, că proiectul:  **MODERNIZARE PIAȚĂ AGROALIMENTARĂ DUMBRAVA NORD DIN MUNICIPIUL ZALĂU,** propus a fi amplasat în mun. Zalău, str. Ioan Nichita, jud. Sălaj**,**

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 13, lit. a ) Orice modificari sau extinderi, altele decat cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizată, executate sau în curs de a fi executate, care pot avea efecte semnificative negative asupra mediuluiî și pct. 10, lit. a ) Proiecte de dezvoltare a unităților/zonelor industriale ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Salajan, afişare şi înregistrare anunţ la sediul Primăriei Municipiului Zalau, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentația prevede:**

Prin proiect se propune: Modernizare Piață Agroalimenatară cu regim de înălțime parter și etaj parțial.

Suprafata totala a amplasamentului este de 3.137 mp.

Piata agroalimentară cu S – 925, 84 mp ;

Spaţii verzi la sol cu S – 231 mp ;

Amenajari exterioare (accesuri auto si pietonale, parcaje) cu S - 1.980,16 ;

La parter: sector produse agricole, sector produse apicole, sector flori, sector brânzeturi-lactate, sector carne, sector produse panificație, spațiu de joacă pentru copii, depozite si grupuri sanitare;

La etaj parțial: casa scarii, cafenea/bistro, birouri administrativ, depozit, oficiu și grupuri sanitare.

Constructia propusa este impartita in trei zone de vanzare produse: piata cu produse alimentare si spatiile anexe aferente acesteia la parter, spatiu de joaca pentru copii la parter, Iar la etaj vor fi cafenea/bistro, birouri administrativ/DSVSA.

Piata produse alimentare:

* spatiu de vanzare organizat cu mese si spatii de pregatire a marfurilor dupa receptionarea acestora, organizat pe sectoare: sector branzeturi-lactate, sector panificație si sector carne ;
* spații social – administrative: grupuri sanitare pe sexe pentru personalul de servire si clienti, oficiu curățenie ;

Terenul liber din jurul constructiei proiectate, care nu va fi amenajat ca platforma pavată, drum, acces pietonal sau parcaj, se va amenaja ca spatiu verde cu rol de protectie si ambientare. Suprafata de spatii verzi propusa este de 231 mp, dispusa pe sol, pe care se vor planta pomi/arbori.

La adoptarea solutiei pentru structura de rezistenta s-au avut in vedere urmatoarele: regimul de inaltime P+1E, înalțimea de nivel, obișnuita pentru acest tip de clădiri, configuratia de deschideri si travei sa poata rezolva in conditii optime, cerintele de functionalitate propuse prin proiectul de arhitectura; folosirea eficienta a suprafetei construite, disponibile, aprobate de certificatul de urbanism, condițiile de teren și seismicitate ale amplasamentului.

### SISTEMUL CONSTRUCTIV

Suprastructura:

* mixtă, realizată din cadre metalice;
* planșeu peste parter din tablă cutată şi beton;
* acoperiș tip terasă peste ultimul etaj.

### INCHIDERI EXTERIOARE SI COMPARTIMENTARI INTERIOARE

Finisaje exterioare:

* închideri perimetrale tip panouri sandwich cu izolaţie din vată minerală;
* tâmplărie PVC cu geam termopan;
* copertine placate cu alucobond;
* învelitoare membrană bituminoasă la acoperișul tip terasă;
* ancadramente decorative la tâmplării din tablă profilată vopsită;

Finisajele interioare:

* tencuieli și zugrăveli lavabile în toate încăperile;
* faianță la grupurile sanitare și în zona oficiului;
* Pardoseli:
  + ciment sclivisit - zona comercială;
  + gresie - grupurile sociale de la parter/ alte încăperi de la etajul parţial;
  + covor PVC – spaţiu de joacă pentru copii;
  + parchet – birouri.

Finisajele interioare:

* tencuieli și zugrăveli lavabile în toate încăperile;
* faianță la grupurile sanitare și în zona oficiului;
* Pardoseli:
  + ciment sclivisit - zona comercială;
  + gresie - grupurile sociale de la parter/ alte încăperi de la etajul parţial;
  + covor PVC – spaţiu de joacă pentru copii;
  + parchet – birouri.

Finisaje exterioare:

* închideri perimetrale tip panouri sandwich cu izolaţie din vată minerală;
* tâmplărie PVC cu geam termopan;
* copertine placate cu alucobond;
* învelitoare membrană bituminoasă la acoperișul tip terasă;
* ancadramente decorative la tâmplării din tablă profilată vopsită.

### ACOPERIȘUL ȘI ÎNVELITOAREA

Acoperisul va fi realizat in doua ape avand ca structura de rezistenta structura metalica, iar invelitoarea din tabla metalica cutata, termoizolatie din saltele de vata minerala minerala si membrana PVC.

### ELEMENTELE SPECIFICE CARACTERISTICE PROIECTULUI PROPUS

**Descrierea instalaţiei şi a fluxurilor tehnologice existente pe amplasament (după caz)**

## FLUXUL CUMPARATORILOR

Pentru piata este organizat un flux separat cu accese de pe fațada principală (sud) și fațadele laterale (est și vest).

Pentru locul de joacă este prevazut un flux pentru clienti si personal cu acces din casa scării parter fatada principala.

Pentru zona de cafe/bistro și birouri de la etaj este organizat un flux cu acces din casa scarii si fatada principala.

## FLUXUL DE APROVIZIONARE CU MARFA

Acest flux se intersecteaza cu zona de acces a publicului.

Pentru piata – sectoarele de produse alimentare aprovizionarea se face în afara orelor de program cu clienții.

Pentru spațiile comerciale de produse nealimentare de la etaj aprovizionarea se face în afara orelor de program cu clientii.

Zona aferenta construcției principale cuprinde:

* parcare;
* spații verzi;
* împrejmuiri;
* branșamente la utilitățile aferente se vor face de la utilitatile existente în incinta.

**Asigurarea utilităților ( apa, canalizare, energie termica ):**

Alimentarea cu apă**:** - alimentarea cu apă este de la rețeaua orașului ;

Canalizarea: - apele uzate menajere, sunt evacuate în rețeaua de canalizare a orașului ;

**- apelor meteorice** de pe acoperisul imobilului se realizează prin jgheaburilor si burlanelor, care asigură preluarea apelor provenite din precipitaţii atmosferice sau topirea zapezii şi evacuarea gravitaţională către canalizarea din imediata apropiere ;

Alimentarea cu energie termică:- pompe de căldura, care funcționeaza pe bază de energie electrică ;

Alimentarea cu energie electrică: - de la rețeaua orașului ;

**b2) cumularea cu alte proiecte existente şi/sau aprobate: *-*** lucrările necesare realizării proiectului nu se suprapun cu alte proiecte existente sau planficate în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deșeurilor, aprobată prin Legea nr.17/2023 acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

**● pentru facoturl de mediu apă:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se vor respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot și/sau vibrații vor fi menținute în stare bună de funcționare ;

- echipamentele fixe producătoare de zgomot trebuie menținute acoperite cu carcase antifonice;

-echipamentele cu funcționare intermitentă trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra condiâiilor de viață ale locuitorilor ( schimbări asupra calitatii mediului, zgomot, scăderea calității hranei, etc .) ;

Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

**Lucrări organizare de șantier:**

Organizarea de șantier se va realiza în incinta amplasamentului, pe o suprafață aproximativ de 2000 mp. Perimetrul incintei organizării de șantier este delimitat de un gard din plasă de sârmă zincată, pe stâlpi metalici, cu inălțimea minimă de 2,00 m. Panourile gardului se vor acoperi cu material tip geotextil ce impiedică împrăștierea prafului în afara șantierului.

Accesul, atât al personalului, cât și a vehiculelor în incinta organizării de șantier, va fi asigurată de o poarta pietonală cu lățimea de 1,00 m și de o poartă auto în două canaturi cu lățimea de 6,00 m, ambele având ramele confecționate din teavă metalică rectangulară și închiderile din plasă de sârmă zincată.

Incinta organizării de şantier va cuprinde următoarele zone:

* spaţiu containere tip pentru birouri și utilități;
* parcare autoturisme personal tehnic pe zi si parcare utilaje de construcții noaptea;
* spaţiu depozitare materiale;
* spaţiu tehnic, pază și materilale P.S.I.;
* spaţiu toalete ecologice;
* spaţiu amenajat pentru circulație;
* spaţiu pentru spălare și igienizare utilaje ;

#### Spaţiu containere tip pentru birouri si utilități:

Zona de containere tip pentru birouri si utilităţi, în suprafață de cca. 45,00 mp va cuprinde următoarele containere:

- un container destinat desfășurării activității personalului contractantului;

* un container amenajat pentru personal;
* tablou electric;
* punct PSI ;

**c) Amplasarea proiectului:**

**c1) utilizarea actuală şi aprobată a terenurilor*:*** - conform certificatului de urbanism nr. 132 din 15.02.2024 emis de Primăria Municipiului Zalău, conform regimului juridic: imobilul este constituit din teren situat în intravilanul Municipiului Zalău ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul ; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus nu **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan